Geraamte op plaas buite Durbanville gevind | Netwerk24
Geraamte op plaas buite Durbanville gevind
Deur Ané van Zyl 06 Junie 2019 17:28
’n Plaaswerker het Dinsdagoggend omstreeks 08:45 op ’n geraamte afgekom terwyl hy bosse en bome langs ’n pad op ’n wynplaas buite Durbanville in die Wes-Kaap oopgekap het.
Die geraamte was nog geklee, maar die skedel het ’n entjie van die res van die geraamte gelê, sê Siyabulela Malo, polisiewoordvoerder.
Die polisie probeer vasstel wie se oorblyfsels dit is.
Volgens kapt. Michael Rhode van die Durbanville-polisie is forensiese toetse gedoen.
“Ons is steeds besig om vas te stel wie die oorledene is. Dit lyk asof die oorblyfsels lank daar gelê het,” sê Rhode.
Malo sê daar word vermoed dat dit moontlik ’n geval van selfdood was omdat vislyn aan ’n tak naby die geraamte opgemerk is.
Meer oor: Durbanville | Plaas | Polisie-Ondersoek
Geraamte by RKK-ambassade in Italië nog ’n raaisel